**Eega** tai **Naan Ee** (teluguksi ఈగ, tamiliksi நான் ஈ, suomeksi "Kärpänen") on vuonna 2012 ilmestynyt S. S. Rajamoulin ohjaama intialainen elokuva, joka kuvattiin erikseen sekä telugun että tamilin kielillä. Elokuvan pääosarooleja näyttelevät Nani, Sudeep ja Samantha. *Eega* voitti kaksi Kansallista elokuvapalkintoa ja viisi Filmfare Awards South -palkintoa.

Elokuvan malajalaminkielinen dubbaus *Eecha* julkaistiin samaan aikaan alkuperäiskielisten versioiden kanssa. Hindiksi dubattu versio *Makkhi* ilmestyi 12. lokakuuta 2012.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Nani (Nani) on rakastunut Binduun (Samantha), mutta tämän suosiosta kilpailee myös ilkeähkö Sudeep-niminen mies (Sudeep). Bindun rakastajat rupeavat riitelemään, ja lopulta Sudeep surmaa Nanin. Nani kuitenkin jälleensyntyy kärpäsen hahmossa ja ottaa elämäntehtäväkseen kostaa Sudeepille tämän aiheuttamat vääryydet.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|   Nani   | … |   Nani
  |
|   Sudeep   | … |   Sudeep
  |
|   Samantha   | … |   Bindu
  |
|   Devadarshini Chetan   | … |   Bindun käly
  |
|   Hamsa Nandini   | … |   Kala
  |
|   Thagubothu Ramesh   | … |   Rosvo (teluguversiossa)
  |
|   Santhanam   | … |   Rosvo (tamiliversiossa)
  |
|   Crazy Mohan   | … |  
  |
|   Devadarshini   | … |  
  |
|   Adithya   | … |  
  |
|   Abhiram   | … |  
  |
|   Srinivas Reddy   | … |  
  |
|   S. S. Rajamouli   | … |   erikoisesiintyminen
  |
|   Rajinikanth   | … |   erikoisesiintyminen (arkistomateriaali)
  |

Tuotanto
--------

Elokuvan tuotanto aloitettiin vuonna 2010, kun Rajamouli oli saanut edellisen elokuvansa *Maryada Ramannan* valmiiksi. Elokuvaa varten budjetoitiin 300 miljoonaa rupiaa, josta merkittävä osa käytettiin erikoistehosteisiin. Rajamouli valitsi tuotantotiimiin useita henkilöitä, jotka olivat olleet hänen kanssaan tekemässä hänen edellisiä menestyselokuviaan, kuten *Yamadonga* ja *Magadheera*.

Alun perin elokuvaa suunniteltiin julkaistavaksi huhtikuussa 2012, mutta erikoistehosteiden hidas valmistuminen viivytti ilmestymistä. Tämän jälkeen elokuvalle ilmoitettiin pariin otteeseen uusi julkaisupäivämäärä, mutta erikoistehostetyötä ei ehditty saada valmiiksi. Elokuva ilmestyi lopulta 6. heinäkuuta 2012.

Elokuvan jakeluoikeudet on myyty 340 miljoonalla rupialla.

Vastaanotto
-----------

Pelkästään ensi-iltapäivänään elokuva keräsi historiallisen 170 miljoonan rupian tuoton.

*Eega* oli ehdolla Intian ehdokkaaksi Oscar-gaalan 2013 parhaan vieraskielisen elokuvan kategoriaan. Intian ehdokkaaksi kuitenkin valittiin *Barfi!*, joka ei lopulta selviytynyt kansainvälisistä esikarsinnoista palkintogaalaan asti.

*Eega* esitettiin Cannesin elokuvajuhlilla 20. toukokuuta 2013. Kesäkuussa 2013 elokuvaa esitettiin Shanghain kansainvälisillä elokuvafestivaaleilla nimellä "Kungfukärpänen", ja elokuvasta on suunnitteilla julkaista myös kiinankielinen versio.

### Palkinnot

*Eega* voitti kaksi Kansallista elokuvapalkintoa: vuoden paras telugunkielinen elokuva ja vuoden parhaat erikoistehosteet. *Eegalle* myönnettiin myös vuoden 2012 viihdyttävimmän telugunkielisen elokuvan Shri B. Nagi Reddi -palkinto. Tamilinkielisten elokuvien Vijay Awards -palkintogaalassa *Naan Ee* voitti kaksi palkintoa: Sudeep valittiin vuoden parhaaksi konnaksi ja Kotagiri Venkateswara Rao parhaaksi leikkaajaksi.

Filmfare Awards South 2012 -gaalassa *Eega* sai telugunkielisessä kategoriassa viisi palkintoa, joka oli enemmän kuin mikään muu elokuva sai sinä vuonna. Palkinnot olivat paras elokuva, paras ohjaus (S. S. Rajamouli), paras naispääosa (Samantha), paras miessivuosa (Sudeep) ja parhaat erikoistehosteet.

Vuoden 2013 Toronto After Dark -elokuvafestivaaleilla *Eega* voitti yhdeksän palkintoa, mikä oli festivaalin palkintoennätys.

Musiikki
--------

Elokuvan telugunkielisen soundtrackin julkaisutilaisuus pidettiin Hyderabadissa 30. maaliskuuta 2012. Tamilinkielinen soundtrack julkaistiin 1. huhtikuuta 2012. Kappaleet on säveltänyt M. M. Keeravani. Telugunkielisen soundtrackin on tuottanut Vel Records ja tamilinkielisen Saregama.

### Telugunkielinen versio

Kaikki sävellykset M. M. Keeravani. 

|  |
| --- |
| Nro | Nimi | Sanat | Esittäjät | Kesto |  |
| 1. | Sound of Vel |  |  | 00.29 |
| 2. | Nene Nani Ne | M. M. Keeravani | Deepu, Sahiti | 04.13 |
| 3. | Ga Ee Ga Ee Ga Ee | Ramajogayya Sastry | Deepu, Rahul Sipligunj, Sravana Bhargavi, Chaitra | 04.47 |
| 4. | Konchem Konchem | Anantha Sreeram | Vijay Prakash | 04.06 |
| 5. | Lava Lava | Chaitanya Prasad | Anuj Gurwara, Shivani | 03.54 |
| 6. | Ga Ee Ga Ee Ga Ee (Remix) | Ramajogayya Sastry |  | 04.20 |
| 21.48 |  |

### Tamilinkielinen versio

Kaikki sanat Madhan Karky, kaikki sävellykset M. M. Keeravani. 

|  |
| --- |
| Nro | Nimi | Esittäjät | Kesto |  |
| 1. | Veesum Velichathile | Karthik, Sahiti | 3.05 |
| 2. | Eedaa Eedaa | Ranjith | 4.45 |
| 3. | Konjam Konjam | Vijay Prakash | 4.32 |
| 4. | Lava Lava | Achu, Shivani | 3.56 |
| 5. | Eedaa Eedaa (Remix) | Ranjith, Deepu, Rahul Sipligunj, Sravana Bhargavi, Chaitra | 4.19 |
| 20.37 |  |

Lähteet
-------

1. 1 2 3 4 5  'Eega': Fly's revenge drama earns Rs 17 crore net on first day  12.6.2012. IBN Live.  Arkistoitu 15.7.2012. Viitattu 23.7.2012. (englanniksi)
2. ↑  Telugunkielistä elokuvaa Helsingissä! Eega 29.7.2012 *Bollywood*.  23.7.2012. Viitattu 26.5.2013.
3. ↑  Rajamouli's Eega shortlisted for India’s Oscar nomination *Oneindia*.  26.9.2012.  Arkistoitu 22.10.2012. Viitattu 2.4.2013. (englanniksi)
4. ↑  Ranbir Kapoor's Barfi! out of the Oscar race *Hindustan Times*.  25.2.2012.  Arkistoitu 11.4.2013. Viitattu 2.4.2013. (englanniksi)
5. ↑  Horaires des Films / Screening Times (PDF) Le Marché du Film, Festival de Cannes.  Arkistoitu 4.3.2016. Viitattu 26.5.2013. (ranskaksi, englanniksi)
6. ↑  Eega to release as Kungfu Housefly in China *The Times of India*.  21.6.2013.  Arkistoitu 7.8.2013. Viitattu 29.6.2013. (englanniksi)
7. ↑  60th National Film Awards for 2012 : Feature Films (PDF)  Maaliskuu 2013. Directorate of Film Festivals. Viitattu 18.3.2013. (englanniksi)
8. ↑  "Shri B. Nagi Reddy" award for "Eega" movie *Idlebrain.com*.  6.4.2013. Hyderabad. Viitattu 7.4.2013. (englanniksi)
9. ↑  Winners Vijay Awards.  Arkistoitu 19.4.2013. Viitattu 3.6.2013. (englanniksi)
10. ↑  List of Winners at the 60th Idea Filmfare Awards (South) Filmfare.com. Viitattu 25.8.2013. (englanniksi)
11. ↑  Award Winners Announced for Toronto After Dark 2013! Zombie film Battery, fly revenge Eega Win Big! Toronto After Dark Film Festival.  Arkistoitu 4.10.2014. Viitattu 2.11.2013. (englanniksi)

Aiheesta muualla
----------------

* Elokuvan virallinen sivusto (englanniksi)
* *Eega* Internet Movie Databasessa. (englanniksi)
* *Eega* AllMoviessa. (englanniksi)